open-index/open-wikipedia-markdown huggingface dataset:
Νομικά όργανα των Μαρτύρων του Ιεχωβά

Τα **Νομικά όργανα των Μαρτύρων του Ιεχωβά** είναι ένα σύνολο σωματείων των Μαρτύρων του Ιεχωβά που χρησιμοποιούνται για την κυριότητα των περιουσιακών στοιχείων που σχετίζονται με τις θρησκευτικές τους δραστηριότητές, για την έκδοση και κυκλοφορία των εντύπων τους, για τη νομική εκπροσώπηση και υπεράσπισή τους ενώπιον των αρχών και για οποιαδήποτε άλλα ζητήματα και δραστηριότητες που απαιτούν έννομη νομική υπόσταση.

## Κύρια σωματεία
Η Βιβλική και Φυλλαδική Εταιρία Σκοπιά της Πενσυλβανίας ως μη μετοχικό, μη κερδοσκοπικό σωματείο συστάθηκε από τον Κάρολο Τέιζ Ρώσελ και τους συντρόφους του το 1884. Αρχικά ήταν γνωστή ως Φυλλαδική Εταιρία Σκοπιά της Σιών και πολλές φορές χάριν συντομίας δηλώνεται απλώς ως Βιβλική και Φυλλαδική Εταιρία Σκοπιά ή απλώς Εταιρία Σκοπιά.

Πρόεδροι της Εταιρίας Σκοπιά από την ίδρυσή της το έτος 1884:

* Κάρολος Ρώσελ (1884 - 1916)
* Ιωσήφ Ρόδερφορντ (1916 - 1942)
* Νάθαν Νορ (1942 - 1977)
* Φρέντερικ Φρανς (1977 - 1992)
* Μίλτον Χένσελ (1992 - 2000)
* Ντον Άνταμς (2000 - τώρα)

Η Βιβλική και Φυλλαδική Εταιρία Σκοπιά της Νέας Υόρκης είναι ένα ακόμη μη κερδοσκοπικό σωματείο το οποίο αποτελεί νομική εκπροσώπηση των Μαρτύρων του Ιεχωβά. Ιδρύθηκε το 1909 και η έδρα της βρίσκεται στο Μπρούκλιν της Νέας Υόρκης. Αρχικά ονομαζόταν Σύλλογος Άμβωνας των Λαών. Μετονομάστηκε σε Βιβλική και Φυλλαδική Εταιρία Σκοπιά το 1939. Από το 1956 είναι γνωστή ως Βιβλική και Φυλλαδική Εταιρία Σκοπιά της Νέας Υόρκης.

Ο Διεθνής Σύλλογος Σπουδαστών της Γραφής (International Bible Students Association, ή συντομογραφικά IBSA) ιδρύθηκε το 1914 από τον Πάστορα Κάρολο Τέιζ Ρώσελ στο Λονδίνο της Αγγλίας και αποτέλεσε την πρώτη νομική εκπροσώπηση του Charles Taze Russell και των συντρόφων του στην Ευρώπη. Στις Ηνωμένες Πολιτείες υπήρχαν ήδη τότε δύο παρόμοια σωματεία.

Ήδη από το 1910, όσοι ασπάζονταν τις απόψεις του Καρόλου Ρώσελ και των συντρόφων του λέγονταν Σπουδαστές της Γραφής ή Ειλικρινείς Σπουδαστές της Γραφής, ενώ από τα μέσα της δεκαετίας του 1930 μετονομάστηκαν σε Μάρτυρες του Ιεχωβά.

Σήμερα υπάρχουν ομάδες που αυτοαποκαλούνται Ενωμένοι Σπουδαστές της Γραφής, οι οποίοι παραμένουν αφοσιωμένοι στα έργα του Ρώσελ  και απορρίπτουν τις αλλαγές που έλαβαν χώρα μετά το θάνατό του. Τέτοιες ομάδες δεν σχετίζονται με τον Διεθνή Σύλλογο Σπουδαστών της Γραφής, το σωματείο που χρησιμοποιείται από τη δημιουργία του ως σήμερα από τους Μάρτυρες του Ιεχωβά.

## Άλλα σωματεία
Στις Ηνωμένες Πολιτείες έχουν σχηματιστεί και άλλα σωματεία με σκοπό την κάλυψη επιμέρους αναγκών, όπως η Χριστιανική Εκκλησία των Μαρτύρων του Ιεχωβά, κ.ά. Παγκόσμια χρησιμοποιούνται πολλά άλλα κατά τόπους σωματεία, όπως το *[http://www.wachtturm.de Wachtturm-Gesellschaft]* στο Ζέλτερς/Τάουνους της Γερμανίας, οι Χριστιανοί Μάρτυρες του Ιεχωβά Ελλάδας κ.ά.
## Υποσημειώσεις

## Βιβλιογραφία
* Βιβλίο *Οι Μάρτυρες του Ιεχωβά-Διαγγελείς της Βασιλείας του Θεού*, 1993, Β. & Φ. Ε. Σκοπιά.
## Δείτε επίσης
* Οργανωτική δομή των Μαρτύρων του Ιεχωβά
* Πρακτικές των Μαρτύρων του Ιεχωβά
* Η Σκοπιά

## Εξωτερικοί σύνδεσμοι
* Μάρτυρες του Ιεχωβά: Η επίσημη ιστοσελίδα της Εταιρίας Σκοπιά

Κατηγορία:Μάρτυρες του Ιεχωβά
Μάγκνι

Στη Σκανδιναβική μυθολογία ο **Μάγκνι** (*Magni*) ήταν γιος του Θωρ και  της Γιάρνσαξα. Ήταν ο θεός της δύναμης και το μοναδικό υπαρκτό ον που ήταν πιο δυνατό από τον Θωρ. Ο Μάγκνι ήταν ο μόνος που μπορούσε να σηκώσει το Μγιόλνιρ ( Σφυρί του Θωρ ) πέρα από τον πατέρα του. Συχνά απεικονίζεται να φέρει το Μγιόλνιρ.

Κατηγορία:Σκανδιναβική μυθολογία
Μπαλντρ

Στη σκανδιναβική μυθολογία ο **Μπαλντρ** (**Baldr** ή **Balder** ή στα σύγχρονα ισλανδικά **Baldur**) είναι ο θεός της αθωότητας, της ομορφιάς, της χαράς, της αγνότητας και της ειρήνης. Είναι ο δεύτερος γιος του Οντίν. Η σύζυγός του ονομάζεται Νάννα και ο γιος του ήταν ο Φορσέτι. Περίφημο ήταν το πλοίο του Μπαλντρ, το Χρινγκχάμ, που σύμφωνα με τον μύθο ήταν το μεγαλύτερο πλοίο που είχε ποτέ κατασκευαστεί. 

Ο Μπαλντρ είναι γνωστός κυρίως γύρω από τον μύθο για τον θάνατό του. Η ιστορία αυτή είναι μία από τις πιο συγκινητικές της σκανδιναβικής λογοτεχνίας. Ο θάνατός του θεωρείται ο πρώτος κρίκος μιας αλυσίδας γεγονότων που τελικά θα οδηγήσουν στην καταστροφή των θεών στο Ράγκναροκ. 

## Ο μύθος του θανάτου του
[thumb|100px|left|Ο [Λόκι ξεγελά τον Χοντ να σκοτώσει τον Μπαλντρ.]] 
Ο Μπαλντρ είχε ένα όνειρο γύρω από τον θάνατό του και αφού τα όνειρα ήταν συνήθως προφητικά αυτό του προκάλεσε θλίψη και μελαγχολία. Η μητέρα του, η Φρίγκα, ανάγκασε όλα τα αντικείμενα στη γη να ορκιστούν πως δε θα πειράξουν τον Μπαλντρ. Όλα, εκτός από ένα ασήμαντο αγριόχορτο, το γκυ, πήραν τον όρκο.

Η Φρίγκα δεν το έκρινε σημαντικό. Όταν ο Λόκι έμαθε γι αυτό έσπευσε στο μέρος όπου οι θεοί διασκέδαζαν πετώντας πράγματα πάνω στον Μπαλντρ, τα οποία τον άφηναν άθικτο. Πλησίασε τον τυφλό αδερφό του Μπαλντρ, τον Χοντ, ο οποίος δεν μπορούσε να συμμετάσχει στο παιχνίδι και προσφέρθηκε να τον βοηθήσει στο σημάδι δίνοντάς του ένα βέλος από γκυ, το οποίο τελικά σκότωσε τον Μπαλντρ.

Παρ' όλες τις προσπάθειες της Φρίγκα να τον επαναφέρει στη ζωή, ο Μπαλντρ τελικά αποτεφρώθηκε τελετουργικά πάνω στο πλοίο του, το Χρινγκχάμ. Η Νάννα, η σύζυγός του, έριξε και η ίδια τον εαυτό της στην πυρά.

Ο Μπαλντρ, ωστόσο, προβλέπεται να ξαναγεννηθεί στον νέο κόσμο που θα δημιουργηθεί μετά το Ράγκναροκ.

## Παραπομπές


Κατηγορία:Σκανδιναβική μυθολογία
Έιρ

Στην Σκανδιναβική μυθολογία η **Έιρ** (αρχαία σκανδιναβικά: **Eir**), που σημαίνει 'βοήθεια' ή 'έλεος', είναι μία θεά των Εσίρ. 

Γνώριζε τις φαρμακευτικές ιδιότητες των βοτάνων και ήταν ικανή να αναστηθεί. Στη Σκανδιναβία μόνο γυναίκες μπορούσαν να μάθουν την θεραπευτική τέχνη. 

Η Έιρ ήταν καλή φίλη της Φρίγκας.

Κατηγορία:Σκανδιναβική μυθολογία
Κατηγορία:Θεότητες της υγείας
Έλλι

μικρογραφία|Η Έλλι και ο Θορ, Ρόμπερτ Ένγκελς, 1919
Στην Σκανδιναβική μυθολογία η **Έλλι** (**Elli**) ήταν η θεά της τρίτης ηλικίας και των γηρατειών.

Είναι γνωστή γιατί κατάφερε σε μια μάχη που είχαν διοργανώσει οι γίγαντες να νικήσει τον Θωρ, αν και ο δυνατός θεός προέβαλλε σθεναρή αντίσταση.

Ελλι
Βορ

Στη Σκανδιναβική μυθολογία η **Βορ** (*Vor*) είναι μια θεά των Εσίρ. Σύμφωνα με τον Σνόρρι Στούρλουσον είναι σοφή και σε συνεχή εγρήγορση και δεν της ξεφεύγει τίποτα.

Κατηγορία:Σκανδιναβική μυθολογία
Κατηγορία:Θεότητες της σοφίας
Βάλι (σκανδιναβική θεότητα)

Στη σκανδιναβική μυθολογία, ο **Βάλι** (*Vali*) ήταν γιος του θεού Οντίν και της γιγάντισσας Ριντ. Γεννήθηκε με τον μοναδικό σκοπό να σκοτώσει τον Χοντ ως εκδίκηση στον ακούσιο φόνο του αδερφού του Μπαλντρ. Ενηλικιώθηκε μέσα σε μια μέρα και φόνευσε τον Χοντ. Σύμφωνα με τη μοίρα ο Βάλι θα επιβιώσει του Ράγκναροκ.

Με το όνομα Βάλι συναντάμε και έναν γιο του Λόκι, ο οποίος μεταμορφώθηκε σε λύκο από τους θεούς και έκοψε το λαιμό του αδερφού του Νάρβι ως τιμωρία του Λόκι για τα εγκλήματά του.

Οι δύο περσόνες αρχικά μπορεί να αντιπροσώπευαν την ίδια οντότητα.

## Παραπομπές


Κατηγορία:Σκανδιναβική μυθολογία
Κατηγορία:Θεότητες της εκδίκησης
Στενά της Ρεντίνας

Τα **Στενά της Ρεντίνας** ή **Μακεδονικά Τέμπη** ή *Κοιλάδα των κλεφτών* είναι η περιοχή ανάμεσα στα όρη του Χολομώντα και των Κερδυλίων. Αποτελεί μια κοιλάδα που ξεκινά από τα δυτικά και το χωριό Ρεντίνα, κοντά στη λίμνη Βόλβη και καταλήγει στον Στρυμονικό κόλπο.

Την κοιλάδα που σχηματίζεται διαπερνά ο μικρός Ρήχειος (ποταμός), που μεταφέρει τα υπερεκχειλίζοντα ύδατα της λίμνης Βόλβη στον Στρυμονικό κόλπο. Τα στενά της Ρεντίνας είναι σημαντικός βιότοπος για τα αρπακτικά πουλιά και σταθμός για τα μεταναστευτικά είδη πουλιών. Σε λόφο των στενών υπάρχει το βυζαντινό Κάστρο της Ρεντίνας ενώ στην είσοδο των στενών βρίσκεται ο ιστορικός μεταβυζαντινός ναός της Αγίας Μαρίνας.. 

Στα στενά της Ρεντίνας, τον αρχαίο "Αυλώνα",  βρισκόταν ένας ρωμαϊκός σταθμός της Εγνατίας οδού, ο οποίος ονομαζόταν "mutatio Peripidis" (=Euripidis) και όφειλε το όνομά του στον τάφο του Ευριπίδη, ο οποίος είχε θαφτεί εδώ, όπου κατασπαράχτηκε από σκυλιά. Το όνομα του σταθμού πιθανόν να διασώθηκε, ομολογουμένως πολύ παραφθαρμένο, στο νεότερο τοπωνύμιο "Ρεντίνα". Από τους σύγχρονους ερευνητές άλλοι τοποθετούν τον σταθμό στην είσοδο (δυτική) και άλλοι στην έξοδο (ανατολική) των στενών. Πιθανότερη όμως φαίνεται η πρώτη άποψη, η οποία συμφωνεί και με την απόσταση των δέκα ρωμαϊκών μιλίων (14,5 χλμ,) - που δίνουν τα ρωμαϊκά Οδοιπορικά - από τον επόμενο σταθμό Pennana που τα ερείπιά του σώζονται κοντά στην Ασπροβάλτα.  

Επομένως, ο σταθμός θα βρισκόταν κοντά στον σημερινό οικισμό Ρεντίνα, όπου υπήρχε παλιότερα το τουρκικό χάνι "Roumeli Bogasi-Khan", και θα είχε σχέση με το ομώνυμο βυζαντινό κάστρο.   

## Διαβάστε επίσης
*Μάχη της Ρεντίνας
*Κάστρο της Ρεντίνας
*Ευριπίδης

## Παραπομπές


Κατηγορία:Κοιλάδες της Ελλάδας
Κατηγορία:Περιφερειακή ενότητα Θεσσαλονίκης
The Flowers of Romance (συγκρότημα)

Οι **Flowers of Romance** ήταν μουσικό πανκ συγκρότημα.  Σχηματίστηκε το καλοκαίρι του 1976 από τον Jo Faull και τη Sarah Hall. Το συγκρότημα δεν έχει στο ιστορικό του καμία ζωντανή εμφάνιση ούτε κάποια ηχογράφηση. Είναι περισσότερο γνωστό για τη συμμετοχή  του Sid Vicious σε αυτό, καθώς και του Keith Levene, (πρώιμο μέλος του συγκροτήματος των Clash και αργότερα των Public Image Ltd).

Το 1999, ένα συγκρότημα από την Εσθονία αποκαλούμενο "The Flowers of Romance" σχηματίστηκε αυτοαποκαλούμενο ως συνέχεια του συγκροτήματος του 1976.

## Εξωτερικοί σύνδεσμοι
* The Flowers of Romance στο Punk77

Κατηγορία:Αγγλικά punk rock συγκροτήματα
Διακριτοποίηση

Ο όρος **διακριτοποίηση** μπορεί να αναφέρεται:
*στη  Κβάντωση φυσικών μεγεθών στη φυσική στοιχειωδών σωματιδίων
*στη διακριτοποίηση ή ψηφιοποίηση σήματος
Φρίγκα

Στη Σκανδιναβική μυθολογία η **Φριγκ** ή **Φρίγκα** (*Frigg* ή *Frigga*) πιστευόταν ως «η πρώτιστη ανάμεσα στις θεές», σύζυγος του Οντίν, βασίλισσα των Εσίρ και θεά του ουρανού. Είναι η θεά του γάμου, της μητρότητας, της γονιμότητας, της αγάπης, της διαχείρισης του νοικοκυριού και των οικιακών τεχνών, αντίστοιχη της Ήρας της ελληνικής μυθολογίας.
## Ιδιότητες
Οι βασικές της λειτουργίες στις Σκανδιναβικές μυθολογικές ιστορίες είναι αυτές της συζύγου και μητέρας, αλλά αυτός δεν είναι ο μοναδικός της ρόλος. Έχει προφητική δύναμη, αλλά δεν φανερώνει τι γνωρίζει και είναι η μοναδική, πέρα από τον Όντιν επιτρέπεται να καθίσει στην υψηλή θέση του Χλιντσκγιάλφ και να παρακολουθήσει το σύμπαν.
## Απόγονοι και περιβάλλον
Παιδιά της Φρίγκα θεωρούνται οι Μπαλντρ, Χοντ και Βέκτα. Θετά παιδιά της οι Χέρμοντ, Χέιμνταλ, Τυρ, Βίνταρ, Βάλι και Σκγιολντρ. Ο Θωρ θεωρείται είτε αδερφός της ή θετός γιος της. Υπηρέτριες της Φρίγκα είναι οι Χλιν (θεά προστασίας), Γκνα (αγγελιοφόρος θεά) και Φούλα (θεά γονιμότητας).
## Σύμβολα
Σύμβολα της Φρίγκα θεωρούνται τα κλειδιά, η ρόκα, η ανέμη και το γκυ. 
## Ιστορίες
Η πιο διάσημη ιστορία για τη Φρίγκα έχει να κάνει με τον θάνατο του γιου της, Μπαλντρ. Ο Μπαλντρ είχε ένα όνειρο γύρω από τον θάνατό του και αφού τα όνειρα ήταν συνήθως προφητικά αυτό του προκάλεσε θλίψη και μελαγχολία. Η μητέρα του, η Φρίγκα, ανάγκασε όλα τα αντικείμενα στη γη να ορκιστούν πως δεν θα πειράξουν τον Μπαλντρ. Όλα, εκτός από ένα ασήμαντο αγριόχορτο, το γκυ, πήραν τον όρκο. 
Η Φρίγκα δεν το θεώρησε σημαντικό. Όταν ο Λόκι έμαθε γι' αυτό έσπευσε στο μέρος οπού οι θεοί διασκέδαζαν πετώντας πράγματα πάνω στον Μπαλντρ τα οποία τον άφηναν άθικτο. Πλησίασε τον τυφλό αδερφό του Μπαλντρ, τον Χοντ, ο οποίος δεν μπορούσε να συμμετάσχει στο παιχνίδι και προσφέρθηκε να τον βοηθήσει στο σημάδι δίνοντάς του ένα βέλος από γκυ. Το βέλος σκότωσε τον Μπαλντρ. 

Παρ'όλες τις προσπάθειες της Φρίγκα να τον επαναφέρει στη ζωή ικανοποιώντας τις επιθυμίες της Χελ, ο Μπαλντρ τελικά αποτεφρώθηκε τελετουργικά πάνω στο πλοίο του, το Χρινγκχάμ.
## Δείτε επίσης
* Ο αστεροειδής 77 Φρίγκα (77 Frigga), που ανακαλύφθηκε το 1862, πήρε το όνομά του από τη θεά αυτή.
## Παραπομπές


Κατηγορία:Σκανδιναβική μυθολογία
Κατηγορία:Θεότητες της αγάπης, του έρωτα και της λαγνείας
Κατηγορία:Θεότητες της οικίας και της εστίας
Κατηγορία:Θεότητες της χειροτεχνίας
Κατηγορία:Γερμανικός παγανισμός
Φρέγια

Η **Φρέγια** (*Freyja*), αδερφή του Φρέιρ και κόρη του Νγιορντ συνήθως περιγράφεται ως η θεά της γονιμότητας της Σκανδιναβικής μυθολογίας. *Freyja* σημαίνει κυρία, θηλυκός ηγέτης. Ήταν η θεά της οικειότητας και τα δάκρυά της ήταν χρυσά. Ήταν επίσης θεά της αγάπης, του σεξ και της θελκτικότητας και έγινε μία από τις πιο δημοφιλείς θεές. Η δημοτικότητά της ίσως να οφείλεται και στην προθυμία της να κοιμηθεί με άλλους.

Κάποια στιγμή μπορεί να ήταν το ίδιο πρόσωπο με τη Φριγκα και μπορεί να θεωρηθεί το αντίστοιχο της Βένους και της Αφροδίτης.
Πιστευόταν επίσης πως ήταν η πιο επιθυμητή από τις θεές εξαιτίας ενός ελκυστικού κοσμήματος, του Μπροσινγκάμεν, για την εύρεση του οποίου αναγκάστηκε να κοιμηθεί με 4 νάνους.

Η Φρέγια ήταν άγρια θεά: ελεύθερη με τις σεξουαλικές της ορέξεις και μανιώδης όταν υποχρεωνόταν να κάνει κάτι παρά την θέλησή της. Ερωμένη του Οντίν και άλλων θεών. Σύμφωνα μάλιστα με τον Λόκι επέτρεπε ακόμα και στον αδελφό της να έρθει στο κρεβάτι της. 

Η Φρέγια οδηγεί ένα κάρο το οποίο σέρνουν οκτώ γάτες. Ήταν Βασίλισσα των ξωτικών, ενώ οι γίγαντες συνεχώς προσπαθούν να την αρπάξουν από τους θεούς.

* Ο αστεροειδής 76 Φρεία (76 Freia), που ανακαλύφθηκε το 1862, πήρε το όνομά του από τη θεά αυτή.

## Παραπομπές


Κατηγορία:Σκανδιναβική μυθολογία
Κατηγορία:Θεότητες της αγάπης, του έρωτα και της λαγνείας
Κατηγορία:Θεότητες του θανάτου
Κατηγορία:Θεότητες της μαγείας
Κατηγορία:Θεότητες του πολέμου
Κατηγορία:Θεότητες
Κατηγορία:Γερμανικός παγανισμός
Νγιορντ

Ο **Νιορντ** ή **Νιωρδρ** (*Njord* ή *Njǫrðr*) είναι ένας από τους Βάνιρ και θεός της γόνιμης παράκτιας γης καθώς επίσης και της ιστιοπλοίας και της ναυτικής δεξιοτεχνίας στη Σκανδιναβική μυθολογία. Γιος του Ύγγβι, σύζυγος της Σκάθι και πατέρας του Φρέυρ και της Φρέυγια. Ο Νγιορντ είναι επίσης ένας θεός στενά συνδεδεμένος με την γονιμότητα, όπως όλοι γενικά οι Βάνιρ. 

Ο Νιορντ και τα παιδιά του ενώθηκαν με τους Αίσιρ ως όμηροι μετά τον πόλεμο μεταξύ Αίσιρ και Βάνιρ. Τέτοιου είδους όμηροι θεωρούνται μέλη της αριστοκρατικής οικογένειας και δικαιωματικά ηγέτες αλλά δεν είναι ελεύθεροι να φύγουν εξασφαλίζοντας έτσι τα αμοιβαία συμφέροντα της συνθήκης ειρήνης.

## Παραπομπές


Κατηγορία:Σκανδιναβική μυθολογία
Κατηγορία:Θεότητες του ανέμου
Κατηγορία:Γερμανικός παγανισμός
Φρέιρ

Ο **Φρέιρ** (αρχαία σκανδιναβικά: **Freyr**, προφορά: -*Φρέυρ*-) είναι ένας πολύ σημαντικός θεός της  Σκανδιναβικής θρησκείας και όχι τόσο της Σκανδιναβικής μυθολογίας όσο θα περίμενε κανείς, καθώς εκεί εμφανίζεται μόνο σε μία από τις σωζόμενες ιστορίες. Αντιθέτως εμφανίζεται συχνά στη λατρεία.

Ο Φρέυρ είναι μέλος των Βάνιρ, θεός της αρσενικής γονιμότητας και θεός της αγάπης. Είναι αδελφός της Φρέυγια και γιος του Νιορντ. Μαζί με τον Όδινν και τον Θωρ είναι ένας από τους πιο δημοφιλείς θεούς και δέκτης πολλών προσφορών. Η υπηρέτρια του Φρέυρ, η Μπέιλα, ήταν η θεά των μελισσών και/ή των γαλακτοκομικών προϊόντων. 

Περιγράφεται ως όμορφος, δυνατός, ελεήμων και καλός και αποκαλείται και «Θεός του Κόσμου» (*veraldar goð, -βέραλνταρ γκοδ-*).
Ελέγχει τον καιρό, βροχερό και ηλιόλουστο, και έτσι και την γονιμότητα της γης. Στον Φρέυρ επίσης γίνονταν προσευχές για καλό μέλλον, ειρήνη και ευημερία. 

Ως θεός της γονιμότητας συχνά απεικονιζόταν με προεξέχον γεννητικό όργανο και η λατρεία του περιελάμβανε τραγούδια και δρώμενα που σόκαραν τους σύγχρονους και μεταγενέστερους Χριστιανούς που τα καταδίκασαν ως ανήθικα.

Μετά τον πόλεμο μεταξύ των Αίσιρ και των Βάνιρ, ο Φρέυρ, η αδερφή του και ο πατέρας τους εστάλησαν στους Αίσιρ ως όμηροι ειρήνης. Κατείχε ένα μαγικό σπαθί το οποίο όμως αναγκάστηκε να παραχωρήσει προκειμένου να παντρευτεί την γιγάντισσα Γκερντ. Ως αποτέλεσμα ο Φρέυρ θα πρέπει να πολεμήσει χωρίς σπαθί στο Ράγναρωκ όπου και θα είναι ο πρώτος που θα πεθάνει και μάλιστα από το φλεγόμενο σπαθί του Σουρτ.

## Παραπομπές


Κατηγορία:Σκανδιναβική μυθολογία
Κατηγορία:Θεότητες της αγάπης, του έρωτα και της λαγνείας
Νέρτους

Στη Σκανδιναβική μυθολογία η **Νέρτους** (*Nerthus*) είναι θεά της γονιμότητας που περιγράφεται από τον Τάκιτο. Περιγράφει μια θυσία στη θεά σε μια λίμνη, πιθανότατα στο νησί Φυν (*Fyn*) στη Δανία.

Εξαιτίας των χιλιάδων χρόνων που μεσολάβησαν μεταξύ αυτής της περιγραφής και των Έντα, ο ρόλος της Νέρτους στη Σκανδιναβική μυθολογία μπορεί να γίνει αντικείμενο μόνο εικασιών. 

Αμφιβολίες έχουν υπάρξει και για το φύλο της θεότητας που αναφέρεται με αυτό το όνομα. Λόγω παρόμοιας ετυμολογίας, το όνομα της Νέρτους σχετίστηκε με το όνομα του θεού Νγιορντ, ακόμα και ως η θηλυκή εκδοχή του, με αποτέλεσμα να εκφραστεί μια θεωρία αρχικά ότι επρόκειτο για μα ερμαφρόδιτη θεότητα. Σύμφωνα με μια άλλη θεωρία, είναι αδερφή και σύζυγος του Νγιορντ και μητέρα των παιδιών του, του Φρέιρ και της Φρέγια.

Το όνομά της επίσης σχετίζεται με την αρχαιοελληνική λέξη *νέρτεροι*, με την οποία υποδηλώνονταν οι χθόνιες θεότητες.

## Παραπομπές


## Εξωτερικοί σύνδεσμοι

*Anglosaxon Heathenism - Nerthus
*Timeless Myths - Teutonic Deities 

Κατηγορία:Σκανδιναβική μυθολογία
Μόντι (θεός)

Στη Σκανδιναβική μυθολογία ο **Μόντι** (*Móði*) είναι ο θεός της οργής στη μάχη, γιος του Θωρ και της Σιφ. Όπως όλα τα παιδιά των μεγάλων θεοτήτων, ο ίδιος και ο αδερφός του ο Μάγκνι είχαν λίγους οπαδούς. Πολλοί από τους οπαδούς του έκαναν χρήση ναρκωτικών ή άλλων μεθόδων για να φτάσουν σε συγκεκριμένο επίπεδο μανίας στη μάχη.

Οι οπαδοί του λάτρευαν και τη Σιφ για τις μαχητικές της ικανότητες. Ο Μόντι θα επιβιώσει του Ράγκναροκ και μαζί με τον αδερφό του θα κληρονομήσουν το Μγιόλνιρ.

Κατηγορία:Σκανδιναβική μυθολογία
Γκέφγιουν

Στην Σκανδιναβική μυθολογία η **Γκέφγιουν** (*Gefjun* ή *Gefjon* ή *Gefyon* ή *Gefn*) ήταν μάντισσα και θεά, μέλος και των Εσίρ και των Βανίρ. Όσες γυναίκες πεθαίνουν παρθένες στέλνονται στην κατοικία της και για αυτό χαρακτηρίζεται ως θεά της αρετής, αν και ήταν επίσης και θεά της γονιμότητας. 

Επιπλέον το όνομα *Gefn* είναι μία από τις εναλλακτικές ονομασίες της Φρέγια.

Σχετιζόταν με το όργωμα, τις παρθένες και την καλή τύχη. Ο σύζυγός της ήταν ο Σκγιόλντ, γιος του Οντίν, ενώ πολλοί θρυλικοί Δανοί βασιλιάδες ισχυρίζονταν πως κατάγονταν από αυτήν.

Κατηγορία:Σκανδιναβική μυθολογία
Κατηγορία:Θεότητες της γνώσης
Κατηγορία:Θεότητες του θανάτου
Κατηγορία:Θεότητες της σοφίας
Αντχριμνίρ

Στην Σκανδιναβική μυθολογία ο **Αντχριμνίρ** (**Andhrímnir**) ήταν ο μάγειρας των Εσίρ. 

Καθημερινά σκότωνε το Σαχριμνίρ, το κοσμικό αγριογούρουνο, και το μαγείρευε στο Ελντχριμνιρ, το καζάνι του με μαγικές δυνάμεις. Την ίδια νύχτα το αγριογούρουνο επανερχόταν στη ζωή για να ξαναφαγωθεί την επόμενη μέρα. 

Επίσης παρασκεύαζε το ρόφημα των Εσίρ από το γάλα της κατσίκας Χεϊθρούν. 

Κατηγορία:Σκανδιναβική μυθολογία
Αστρίλντ

**Αστρίλντ** (**Astrild**), που σημαίνει *Έρωτας* ή *φωτιά*, είναι ένα παλιό Σκανδιναβικό όνομα συνώνυμο του Έρωτα ή του Κιούπιντ. Πιθανότατα προέρχεται από τα γραπτά του Σουηδού ποιητή του 17ου αιώνα Γκεόργκ Στιέρνχιελμ, και από τότε χρησιμοποιείται στην Σκανδιναβική ποίηση, κυρίως κατά την εποχή του Μπαρόκ και του Ροκοκό.

Ο Αστρίλντ δεν εμφανίζεται στην Σκανδιναβική μυθολογία.  

Κατηγορία:Σκανδιναβική μυθολογία
Κατηγορία:Θεότητες της αγάπης, του έρωτα και της λαγνείας
Ρετσίνα

thumb|Χαρακτηριστικό μπουκάλι ρετσίνας.
**Ρετσίνα** ονομάζεται το είδος ελληνικού  οίνου που παρασκευάζεται από σταφύλια. Είναι ένα από τα δημοφιλέστερα ελληνικά αλκοολούχα ποτά.
Η παραγωγή ρετσίνας γίνεται από την αρχαιότητα ακόμα, όταν η προσθήκη ρητίνης (ρετσινιού) αποσκοπούσε στην καλύτερη συντήρηση του κρασιού, και όχι μόνο στην προσθήκη αρώματος.
Για την παρασκευή της χρησιμοποιούνται συνήθως σταφύλια της ποικιλίας ροδίτη.

Η μοναδική γεύση της λέγεται ότι έχει προέλθει από την πρακτική της σφράγισης των αμφορέων, με ρετσίνι από πεύκα κατά τους αρχαίους χρόνους.
Πριν από την εφεύρεση των στεγανών μπουκαλιών γυαλιού, το οξυγόνο αλλοίωνε τα κρασιά πολύ γρήγορα.
Για να στεγανοποιήσουν το στόμιο, οι αρχαίοι εφεύραν την χρήση της ρετσίνας πεύκου, η οποία συγχρόνως εμπλούτιζε με την πάροδο του χρόνου το κρασί με το χαρακτηριστικό της άρωμα.
Αργότερα εφευρέθηκε και η πρακτική της προσθήκης της ρετσίνας στο μούστο για τον αρωματισμό του κρασιού και την καλύτερη συντήρησή του.


File:Malamatina3.jpg|Ρετσίνες
Image:Pine resin.jpg|Ρητίνη πεύκου


## Δείτε επίσης
*Κρασί
*Ούζο
*Τσίπουρο
* Ο αστεροειδής 2303 Ρετσίνα (2303 Retsina) πήρε το όνομά του από τo ποτό αυτό.

## Εξωτερικοί σύνδεσμοι
* 
* 

Κατηγορία:Ελληνικό κρασί
Κατηγορία:Κουζίνα της αρχαίας Ελλάδας
Κατηγορία:Βυζαντινή κουζίνα
Αουρβαντίλ

Ο **Αουρβαντίλ** (*Aurvandil*)  αναφέρεται μόνο μία φορά στην Σκανδιναβική μυθολογία, σε ένα κομμάτι της Έντα του Σνόρρι Στούρλουσον. 

Σύμφωνα λοιπόν με τον μύθο μια μέρα ο Θωρ γύρισε σπίτι του με μια ακονόπετρα κολλημένη στο κεφάλι του την οποία δεν μπορούσε να αφαιρέσει. Έπειτα τον επισκέφτηκε η Γκρόα, σύζυγος του Αουρβαντίλ του Θαρραλέου, και τραγουδώντας μαγικά λόγια λάσκαρε την σφηνωμένη πέτρα. Προς ανταμοιβή της επερχόμενης ανακούφισής του ο Θωρ διηγήθηκε στην Γκρόα πως επιστρέφοντας από το Γιοτουνχέιμ έφερε μαζί του σε ένα καλάθι τον άντρα της  ο οποίος δεν θ'αργήσει να επιστρέψει κοντά της. Ανέφερε ακόμα πως στη διαδρομή ένα από τα δάχτυλα του ποδιού του Αουρβαντίλ, που εξείχε από το καλάθι, πάγωσε και ο Θωρ αναγκάστηκε να το κόψει και να το πετάξει στον ουρανό δημιουργώντας το γνωστό αστέρι Δάχτυλο του Αουρβαντίλ. Η Γκρόα ενθουσιάστηκε από τα νέα και δυστυχώς ξέχασε τα υπόλοιπα ξόρκια της. Έτσι η πέτρα δεν ξεκόλλησε αλλά βρίσκεται ακόμα στο κεφάλι του Θωρ.

Οι υποθέσεις για την ταυτότητα του αστεριού περιλαμβάνουν τον πολικό αστέρα , τον πλανήτη Αφροδίτη, τον Σείριο και το αστέρι Ρίγκελ που σχηματίζει το δάχτυλο του ποδιού στον αστερισμό του Ωρίωνα. 

## Εξωτερικοί σύνδεσμοι
*https://web.archive.org/web/20050520090240/http://www.ealdriht.org/earendel.html

Κατηγορία:Σκανδιναβική μυθολογία
Μπούρι

Στη Σκανδιναβική μυθολογία ο **Μπούρι** (**Búri**) ήταν ο πρώτος θεός. Δημιουργήθηκε από την αγελάδα Αουντχούμλα που έγλειψε τον αλμυρό πάγο του Γκιννούνγκαγκαπ. Ήταν πατέρας του Μπορ και παππούς του Οντίν. Η μόνη πηγή αυτού του μύθου προέρχεται από την Έντα του Σνόρρι Στούρλουσον:

## Παραπομπές


## Εξωτερικοί σύνδεσμοι
* 

Κατηγορία:Σκανδιναβική μυθολογία
Κατηγορία:Γερμανικός παγανισμός
Γιορντ

Στην Σκανδιναβική μυθολογία η **Γιορντ** (**Jord**) ήταν θεά της Γης. Ήταν παντρεμένη με τον Οντίν και μητέρα του Θωρ. Ενδέχεται να ήταν απλά ένα ψευδώνυμο της συζύγου του Οντίν, της Φρίγκα. 

Άλλες ονομασίες της ήταν: *Hlódyn*, *Fjörgyn*, *Jörd*.

Γιόρντεν (*Jorden*) είναι το νορβηγικό, δανέζικο και σουηδικό όνομα για τη λέξη *Η Γη*.

Κατηγορία:Σκανδιναβική μυθολογία
Δήμος Βουπρασίας

Ο **Δήμος Βουπρασίας** ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδραβίδας - Κυλλήνης. Στον δήμο περιλαμβάνονταν εννέα δημοτικά διαμερίσματα και είχε μόνιμο πληθυσμό 10.333 κατοίκους σύμφωνα με την απογραφή του 2001.

Πρωτεύουσα του Δήμου ήταν η Βάρδα. Μεγάλα χωριά του δήμου είναι η Μανωλάδα και η Νέα Μανωλάδα.

## Δημοτικά διαμερίσματα
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: **[[Δημοτικό διαμέρισμα Βάρδας Ηλείας|Δ.δ. Βάρδας]]** [ 4.163 ]
::* η Βάρδα [ 2.937 ]
::* τα Κουγαίικα [ 126 ]
::* η Κώμη [ 253 ]
::* το Συμπάνιο [ 345 ]
::* το Ψάρι [ 502 ]
: **[[Δημοτικό διαμέρισμα Αετορράχης Ηλείας|Δ.δ. Αετορράχης]]** [ 226 ]
::* η Δάφνη [ 130 ]
::* η Αετορράχη [ 96 ]
: **[[Δημοτικό διαμέρισμα Καπελέτου Ηλείας|Δ.δ. Καπελέτου]]** [ 565 ]
::* το Καπελέτο [ 450 ]
::* τα Θανασουλαίικα [ 115 ]
: **[[Δημοτικό διαμέρισμα Κουρτεσίου Ηλείας|Δ.δ. Κουρτεσίου]]** [ 842 ]
::* το Κουρτέσι [ 531 ]
::* το Άνω Κουρτέσι [ 273 ]
::* τα Κοττέικα [ 38 ]
: **[[Δημοτικό διαμέρισμα Μανωλάδος Ηλείας|Δ.δ. Μανωλάδος]]** [ 1.837 ]
::* η Μανωλάς [ 1.524 ]
::* τα Καρβουναίικα [ 41 ]
::* τα Λουτρά Υρμίνης [ 77 ]
::* το Μέγαλο Πεύκο [ -- ]
::* τα Μπρίνια [ 161 ]
::* τα Σαμαραίικα [ 34 ]
: **Δ.δ. Νεαπόλεως** -- η Νεάπολη [ 380 ]
: **Δ.δ. Νέας Μανολάδος** -- η Νέα Μανωλάδα [ 1.628 ]
: **[[Δημοτικό διαμέρισμα Νησίου Ηλείας|Δ.δ. Νησίου]]** [ 582 ]
::* το Νησί [ 301 ]
::* η Αγία Μαρίνα [ 90 ]
::* ο Άγιος Αθανάσιος [ 39 ]
::* τα Καραβουλαίικα [ 105 ]
::* το Κρεμμύδι [ 47 ]
: **[[Δημοτικό διαμέρισμα Ξενιών Ηλείας|Δ.δ. Ξενιών]]** (Καλυβακίων) [ 110 ]
::* τα Καλυβάκια [ 38 ]
::* οι Ξενιές [ 56]
::* η Παλαιοχώρα [ 16 ]

## Ιστορία
Στην ευρύτερη περιοχή λειτούργησε την περίοδο 1835-1912 ο παλαιότερος Δήμος Βουπρασίων.
### Δήμαρχοι

## Δείτε επίσης
* Δήμος Βουπρασίων
* Δήμος Καλοτυχίας
* Δήμος Ξενίας
* Νέα Πικέρνη

## Παραπομπές


## Πηγές
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Βουπρασίας (1997-2010) και Δήμου Βουπρασίων (1835-1912), eetaa.gr. Ανακτήθηκε: 06/09/2016.
* Δήμος Βουπρασίας - Ιστορικά Στοιχεία, vouprasia.gov.gr
* Βουπρασία, pathfinder.gr

Β
Δ
*
Χοντ

Στην Σκανδιναβική μυθολογία ο **Χοντ** (*Hod*) (αρχαία σκανδιναβικά: **H&#491;ðr,** προφορά: -*Χωδρ-*) ήταν ο τυφλός αδελφός του Μπαλντρ και γιος του Οντίν και της Φρίγκα. 

Ο Χοντ ήταν αυτός που, καθοδηγούμενος από τον Λόκι, πέταξε το βέλος από γκυ που σκότωσε τον Μπαλντρ. Σύμφωνα με τον μύθο, η Φρίγκα έκανε όλες τις υπάρξεις να ορκιστούν πως δεν θα πειράξουν ποτέ τον Μπαλντρ. Όλα τα υπαρκτά πράγματα πήραν τον όρκο εκτός από το γκυ. Η Φρίγκα δεν το θεώρησε σημαντικό. Μια μέρα οι θεοί διασκέδαζαν εκσφεδονίζοντας  πράγματα στον Μπαλντρ τα οποία πάντα άλλαζαν κατεύθυνση και ποτέ δεν τον χτυπούσαν. Ο Λόκι, ο οποίος είχε μάθει για την αχίλλειο πτέρνα του Μπαλντρ, έφτιαξε ένα ακόντιο (ή ένα βέλος) από γκυ και βοήθησε τον Χοντ να το ρίξει στον Μπαλντρ. Εξαιτίας αυτού του εγκλήματος ο Οντίν και η γιγάντισσα Ριντ γέννησαν τον Βάλι με σκοπό να σκοτώσει τον Χοντ. Ο Βάλι ενηλικιώθηκε και σκότωσε τον Χοντ μέσα σε μια μέρα.

## Παραπομπές


Κατηγορία:Τυφλότητα

Κατηγορία:Σκανδιναβική μυθολογία
Νάννα (σκανδιναβική θεότητα)

μικρογραφία|Νάννα (1857) του Χέρμαν Βίλχελμ Μπίσεν εκτίθεται στην Νέα Γλυπτοθήκη του Κάρλσμπεργκ, Κοπεγχάγη, Δανία
Η **Νάννα** (*Nanna*) είναι μια θεά της Σκανδιναβικής μυθολογίας, κόρη του Νεπ και σύζυγος του Μπαλντρ. Και οι δυο τους είναι Εσίρ και κατοικούν στο Μπρέινταμπλικ στο Άσγκαρντ. Μαζί με τον Μπαλντρ είχε αποκτήσει ένα γιό, τον Φορσέτι. 

Όταν ο Μπαλντρ σκοτώθηκε από τον Χοντ καταβλήθηκε από την θλίψη της και ρίχτηκε στην πυρά της αποτέφρωσης του άντρα της στο πλοίο του Χρινγκχάμ.

Κατηγορία:Σκανδιναβική μυθολογία
Βίλι

Στην σκανδιναβική μυθολογία ο **Βίλι** (αρχαία σκανδιναβικά: **Vili**, προφορά: *Ουίλι*) είναι ένας από τους Εσίρ, γιος της Μπέστλα και του Μπορ. Είναι αδελφός του Βε και του Οντίν. Είναι γνωστός ως αυτός που έδωσε στην ανθρωπότητα συναίσθημα και νοημοσύνη.

Σύμφωνα με τον Λόκι είχε σχέση με τη σύζυγο του Οντίν, τη Φρίγκα. Η ιστορία γράφει ό,τι ο Οντίν έλειπε μακρυά για πολύ καιρό και κατά την απουσία του, τα δύο του αδέλφια ανέλαβαν τα συζυγικά του καθήκοντα. 

Η γερμανική μορφή του ονόματός του είναι *Willio*. Μαζί με τον Βε κατασκεύασε το Υγκντράσιλ.

Μαζί με τα δύο αδέλφια του σκότωσαν τον Υμίρ και από την πλημμύρα του αίματος του επιβίωσαν μόνο ο εγγονός του Μπεργκελμίρ (Bergelmir) και η σύζυγός του.

## Πηγές
* Odin's Family: Who is Vili? - Northern Tradition Paganism
* Odin, Vili, and Vé in Norse Creation Myth - Shmoop 
* Norse Mythology - Sunnyway.com 

Κατηγορία:Σκανδιναβική μυθολογία
Σγιουφν

Στην Σκανδιναβική μυθολογία, η **Σγιουφν** (*Sjöfn*) είναι μία από τις Ασύνγιουρ. Γίνεται σύντομη αναφορά της στην Έντα του Σνόρρι Στούρλουσον:

:*Sjaunda er Sjöfn, hon gætir mjök til at snúa hugum manna til ásta, kvenna ok karla, ok af hennar nafni er elskuginn kallaðr sjafni.* https://web.archive.org/web/20090122193311/http://www3.hi.is/~eybjorn/gg/gg4par33.html

:"Η έβδομη (από τις Ασύνγιουρ) είναι η Σγιουφν. Προσπαθεί να αλλάξει τα μυαλά των ανθρώπων με έρωτα, και των γυναικών και των αντρών, και από το όνομά της ο/η ερωτευμένος/η ονομάζεται *sjafni*."

Δεν είναι ξεκάθαρο αν η Σγιουφν ήταν ποτέ μια μεγάλη θεά. Είναι πιθανό πως ήταν απλά μια άλλη ονομασία για την Φρέγια.

Κατηγορία:Σκανδιναβική μυθολογία
Κατηγορία:Θεότητες της αγάπης, του έρωτα και της λαγνείας
Βίνταρ

Στη Σκανδιναβική μυθολογία ο **Βίνταρ** (*Vidar* ή *Víðar* ή *Viðarr* ή *Widar*) είναι γιος του Όντιν και της γιγάντισσας Γκριντ. Είναι ο θεός της Σιωπής, της Κρυψίνοιας και της Εκδίκησης. Στον αναγεννημένο κόσμο που θα αναδειχθεί μετά το Ράγκναροκ ο Βίνταρ προορίζεται να κυβερνήσει στη θέση του Όντιν και να επαναφέρει την ειρήνη με τη βοήθεια του αδερφού του Βάλι. 

Κατά τη διάρκεια του Ράγκναροκ ο Όντιν καταβροχθίζεται από τον λύκο Φένριρ και ο Βίνταρ εκδικείται τον θάνατό του σκοτώνοντας το τέρας.

## Παραπομπές


Κατηγορία:Σκανδιναβική μυθολογία
Κατηγορία:Θεότητες της εκδίκησης
Χρινγκχάμ

μικρογραφία|Ο θεός Όντιν ψιθυρίζει τα τελευταία του λόγια στον νεκρό Μπαλντρ που κείτεται στο πλοίο Χρινγκχάμ.
Στην Σκανδιναβική μυθολογία το **Χρινγκχάμ** ( **Hringham** ) ήταν το όνομα του καραβιού του θεού Μπαλντρ. Ήταν το μεγαλύτερο πλοίο που είχε ποτέ κατασκευαστεί.

Μετά το θάνατο του Μπαλντρ από τον τυφλό αδερφό του Χοντ εξαιτίας του τεχνάσματος του Λόκι και παρόλες τις απεγνωσμένες προσπάθειες της μητέρας του Φρίγκα να τον επαναφέρει στη ζωή, ο Μπαλντρ αποτεφρώθηκε πάνω στο πλοίο του. Μαζί του αποτεφρώθηκαν η σύζυγός του Νάννα, το εξαιρετικό άλογό του και ο νάνος Λιτ.

Το πλοίο ωθήθηκε στη θάλασσα από την γιγάντισσα Χυρρόκιν που ήρθε ιππεύοντας ένα λύκο και έδωσε τέτοια ώθηση στο πλοίο που πετάχτηκαν φλόγες και ολόκληρη η γη σείστηκε.

Κατηγορία:Σκανδιναβική μυθολογία
Κολλέγιο Άμερστ

[μικρογραφία|αριστερά|200px|Το κτήριο του [Μουσείο Τέχνης Μιντ|Μουσείου Τέχνης Μιντ.]]

Το **Κολλέγιο Άμερστ** (*Amherst College*) είναι εκπαιδευτικό ίδρυμα ανθρωπιστικών σπουδών στην πόλη Άμερστ της Μασαχουσέτης των ΗΠΑ. Το Κολλέγιο Άμερστ λειτουργεί αποκλειστικά ως τετραετές ίδρυμα προπτυχιακών σπουδών, ενώ το φθινόπωρο του 2012 φοιτούσαν στο κολέγιο 1.817 φοιτητές. Οι φοιτητές μπορούν να επιλέξουν μαθήματα ανάμεσα από 38 αντικείμενα σπουδών στο πλαίσιο ενός ασυνήθιστα ανοικτού προγράμματος σπουδών. Το Κολλέγιο Άμερστ κατατάσσεται δεύτερο στη λίστα με τα καλύτερα κολλέγια ελευθέριων τεχνών σύμφωνα με το περιοδικό U.S. News & World Report, πίσω από το Κολέγιο Ουίλιαμς, ενώ κατατάσσεται στη 13η θέση στη λίστα των καλύτερων πανεπιστημίων και κολλεγίων των Ηνωμένων Πολιτειών σύμφωνα με το περιοδικό *[[Forbes]]*.

Το Κολλέγιο Άμερστ είναι ένα από τα παλαιότερα ιδρύματα ανωτάτης εκπαίδευσης στην πολιτεία της Μασαχουσέτης, καθώς ιδρύθηκε το 1821 ύστερα από την προσπάθεια του Ζεφάνια Σουίφτ Μουρ, προέδρου του Κολλεγίου Ουίλιαμς, να μεταθέσει το κολέγιο. Μέχρι το 1975, το κολλέγιο ήταν αποκλειστικά για άνδρες, οπότε και έγινε μεικτό.

Το κολλέγιο έχει κοντινές σχέσεις με το Κολέγιο Ουίλιαμς και το Ουεσλεϊανό Πανεπιστήμιο, με τα οποία συνιστά την ομάδα των Μικρών Τριών κολλεγίων. Είναι, επίσης, μέλος του Συνδέσμου Πέντε Κολλεγίων μαζί με το Κολέγιο Χάμσαϊρ, το Κολέγιο Μάουντ Χόλιοουκ, το Κολέγιο Σμιθ και το Πανεπιστήμιο της Μασαχουσέτης Άμερστ.

Από το Άμερστ έχουν αποφοιτήσει ο Γιώργος Παπανδρέου, ο Αντώνης Σαμαράς και ο Ευρωβουλευτής Σταύρος Λαμπρινίδης.

## Καθηγητές
* Μπάρμπαρα Παρτί
## Παραπομπές

## Εξωτερικοί σύνδεσμοι

* Amherst College 

Αμερστ
Αμερστ
Ευρωβουλευτής

Ο **ευρωβουλευτής** αποτελεί μέλος του Ευρωπαϊκού Κοινοβουλίου.

Οι ευρωβουλευτές επιλέγονται μετά από εκλογές που γίνονται κάθε 5 χρόνια, ταυτόχρονα όλες τις χώρες της Ευρωπαϊκής Ένωσης. Η Ελλάδα έχει 21 έδρες στο Ευρωπαϊκό Κοινοβούλιο και η Κύπρος 6.


Κατηγορία:Ευρωπαϊκό Δίκαιο
Σχολή Οικονομικών του Λονδίνου

Η **Σχολή Οικονομικών και Πολιτικών Επιστημών του Λονδίνου** (· συντομογραφία: ) ή συντομότερα **Σχολή Οικονομικών του Λονδίνου** () είναι ένα από τα διασημότερα, παγκοσμίως, κέντρα διδασκαλίας και επεξεργασίας της οικονομικής και πολιτικής επιστήμης. Είναι το μόνο πανεπιστήμιο στο Ηνωμένο Βασίλειο που ειδικεύεται στη μελέτη των κοινωνικών επιστημών και έχει παγκόσμια φήμη στον τομέα, αφού συγκαταλέγεται στα καλύτερα και αρτιότερα πανεπιστημιακά ιδρύματα του κόσμου. 

## Ιστορικό
Ιδρύθηκε το 1895 από μέλη της Φαβιανής Εταιρείας (Fabian Society), Βρετανούς σοσιαλιστές που επιθυμούσαν να φέρουν το σοσιαλισμό στη Βρετανική Αυτοκρατορία, αλλά απέρριπταν την επανάσταση και πίστευαν στην *«από μέσα»* αλλαγή του κοινωνικού συστήματος και την βελτίωση της ανθρωπότητας μέσω των κοινωνικών επιστημών. Αυτή η ριζοσπαστική χροιά στο πανεπιστήμιο δεν εμπόδισε τους αποφοίτους του να καταλαμβάνουν ηγετικές θέσεις σε κράτη, διεθνείς οργανισμούς και χρηματοπιστωτικά ιδρύματα. 

Ανήκει στο ευρύτερο σχήμα του Πανεπιστημίου του Λονδίνου και βρίσκεται στην καρδιά της πόλης του Λονδίνου. Διαθέτει τη μεγαλύτερη βιβλιοθήκη του κόσμου για κοινωνικές επιστήμες και προσφέρει προπτυχιακά και μεταπτυχιακά προγράμματα σε διάφορα κοινωνικά πεδία επιστημών, όπως η λογιστική και η χρηματοδότηση, η ανθρωπολογία, η εφαρμοσμένη στατιστική, η αναλογιστική επιστήμη, η οικονομική ιστορία, η οικονομία, η γεωγραφία, η διεθνής ανάπτυξη, οι διεθνείς σχέσεις, το δίκαιο, η φιλοσοφία, η πολιτική, η ψυχολογία, η κοινωνική πολιτική, η κοινωνιολογία, τα μαθηματικά και η στατιστική.

Στους αποφοίτους της σχολής συγκαταλέγονται πρωθυπουργοί, περίοπτοι ακαδημαϊκοί, υπουργοί, διπλωμάτες, υψηλόβαθμα στελέχη σε επιχειρήσεις και οργανισμούς, μεγιστάνες της παγκόσμιας οικονομίας και πολλοί νομπελίστες.

## Παραπομπές


## Εξωτερικοί σύνδεσμοι

* 

Κατηγορία:Εκπαιδευτικά ιδρύματα στο Λονδίνο
Κατηγορία:Πανεπιστήμια στο Ηνωμένο Βασίλειο
Μίλτον Χένσελ

Ο **Μίλτον Τζορτζ Χένσελ** (*Milton George Henschel*, 9 Αυγούστου 1920 - 22 Μαρτίου 2003) ήταν Αμερικανός ηγέτης των Μαρτύρων του Ιεχωβά. Διαδέχτηκε τον Φρέντερικ Φρανς ως πρόεδρος της Εταιρίας Σκοπιά.

## Βιογραφία
Η οικογένεια του έφηβου τότε Μίλτον Χένσελ εγκαταστάθηκε στο Μπρούκλιν της Νέας Υόρκης το 1934 όταν ο πατέρας του, ο Χέρμαν Τζόρτζ Χένσελ, μετακόμισε εκεί για να εργαστεί στην οικοδόμηση των κτιρίων των εκτυπωτικών εγκαταστάσεων και των χώρων διαμονής στα κεντρικά γραφεία των Μαρτύρων του Ιεχωβά. Ο νεαρός Μίλτον βαφτίστηκε όταν ήταν έφηβος. Παντρεύτηκε την Λουσίλ Μπένετ το 1956. Στο πέρασμα των χρόνων υπηρέτησε σε διάφορες θέσεις ευθύνης στα διεθνή κεντρικά γραφεία της οργάνωσης. Σύμφωνα με την άποψη των φίλων του, ήταν πρακτικός, ευπροσάρμοστος, λογικός και ευγενικός.

Ο Χένσελ διορίστηκε γραμματέας του Νάθαν Νορ το 1939, ο οποίος επέβλεπε το εκτυπωτικό έργο της εταιρίας. Ο Νορ εξακολούθησε να έχει βοηθό τον Χένσελ και μετά το διορισμό του ως προέδρου της Εταιρίας Σκοπιά το 1942. Ο Χένσελ συνόδευε συχνά τον Νορ στα ταξίδια του, τα οποία περιλάμβαναν επισκέψεις σε πάνω από 150 χώρες κατά την περίοδο εκείνη. Ο Χένσελ, μαζί με μια μεγάλη ομάδα Μαρτύρων του Ιεχωβά, τέθηκε υπό κράτηση και δέχτηκε βίαιη σωματική επίθεση στη Λιβερία κατά τη διάρκεια μιας θρησκευτικής συνέλευσης. Δεν επέστρεψε παρά μόνο λίγους μήνες αργότερα για να συναντήσει τον πρόεδρο της Λιβερίας με σκοπό την απόκτηση της ελευθερίας λατρείας για τους Μάρτυρες του Ιεχωβά.

Διορίστηκε πρόεδρος της Εταιρίας Σκοπιά το 1992 και παρέμεινε σε αυτή την θέση μέχρι το 2000. Εκείνο τον χρόνο έλαβαν χώρα οργανωτικές αλλαγές, καθώς το Κυβερνών Σώμα διαχωρίστηκε από το διοικητικό συμβούλιο της εταιρίας. Ως αποτέλεσμα, καθώς τα μέλη του Κυβερνώντος Σώματος παραιτήθηκαν από τα καθήκοντά τους στην εταιρία Σκοπιά, ο Χένσελ μεταβίβασε το διορισμό του στον Ντον Άνταμς, ο οποίος δεν είναι μέλος του Κυβερνώντος Σώματος. Ο Χένσελ παρέμεινε μέλος του Κυβερνώντος Σώματος ως το θάνατό του σε ηλικία 82 ετών.

## Εξωτερικοί σύνδεσμοι
* *The New York Times*, 30ης Μαρτίου 2003, «Milton Henschel, 72; Executive Who Led Jehovah's Witnesses» .
* ''Η Σκοπιά'', 15.8.2003 σ. 31, Αγαπούσε την Καλοσύνη 

Χενσελ Μιλτον
Ντον Άνταμς

Ο **Ντον Α. Άνταμς** είναι ο σημερινός πρόεδρος της Βιβλικής και Φυλλαδικής Εταιρίας Σκοπιά, του κύριου νομικού σωματείου των Μαρτύρων του Ιεχωβά παγκόσμια.

## Βιογραφία
Γεννήθηκε το 1925 στο Ιλινόις των Ηνωμένων Πολιτειών σε μια πολυμελή οικογένεια, η οποία συσχετιζόταν με την Επισκοπελιανή Εκκλησία. Πρώτα η μητέρα του και σταδιακά όλα τα υπόλοιπα μέλη της οικογένειας έδειξαν ενδιαφέρον, μελέτησαν την Αγία Γραφή και βαφτίστηκαν ως Μάρτυρες του Ιεχωβά.

Ο Άνταμς άρχισε να υπηρετεί ως ολοχρόνιος διάκονος από τις αρχές τις δεκαετίας του 1940 και λίγο αργότερα προσκλήθηκε να υπηρετήσει ως μέλος του προσωπικού των κεντρικών γραφείων των Μαρτύρων του Ιεχωβά. Κάποια μέλη της οικογένειας υπηρέτησαν ως ιεραπόστολοι, ενώ ο Άνταμς υπήρξε γραμματέας του Νάθαν Νορ, του τρίτου προέδρου της εταιρίας Σκοπιά. Συμμετείχε δραστήρια στην παγκόσμια οργάνωση του ευαγγελιστικού έργου και της επίβλεψης των τοπικών εκκλησιών.

Στα τέλη του 2000 ψηφίστηκε πρόεδρος της Βιβλικής και Φυλλαδικής Εταιρίας Σκοπιά, όταν ο τότε πρόεδρος Μίλτον Χένσελ, ως μέλος του Κυβερνώντος Σώματος των Μαρτύρων του Ιεχωβά, παραιτήθηκε από τη θέση του προέδρου, σε μια κίνηση που σκόπευε στον σαφή διαχωρισμό μεταξύ του νομικού προσώπου, που αποτελεί όργανο, και της πνευματικής ηγεσίας της εκκλησίας.

## Πηγές
* *[[Η Σκοπιά]]*, 1ης Μαρτίου 2003.

## Δείτε επίσης
*Οργανωτική δομή των Μαρτύρων του Ιεχωβά

## Υποσημειώσεις


Ανταμς Ντον
Ολυμπιακή εκεχειρία

Η **Ολυμπιακή εκεχειρία** είναι η παύση των εχθροπραξιών που συντελούνταν μεταξύ των αρχαίων ελληνικών πόλεων κατά την περίοδο που συμμετείχαν στους Αρχαίους Ολυμπιακούς Αγώνες. Τις τελευταίες δεκαετίες, γίνεται προσπάθεια η εκεχειρία αυτή να καθιερωθεί ως παγκόσμιος θεσμός, τουλάχιστον κατά την περίοδο που διοργανώνονται οι σύγχρονοι Ολυμπιακοί Αγώνες.

## Ιστορικό
Από την έβδομη μέρα πριν από την έναρξη των Ολυμπιακών Αγώνων μέχρι την έβδομη μέρα μετά το πέρας τους, οι πόλεμοι σταματούσαν έτσι ώστε οι αθλητές, απαλλαγμένοι από στρατιωτικές υποχρεώσεις, να μπορούν να ταξιδέψουν για να συμμετάσχουν στους Αγώνες.

Την παραμονή των Ολυμπιακών Αγώνων του 1992, άρχισε μία σύγχρονη προσπάθεια για την αναβίωση του θεσμού της Ολυμπιακής Εκεχειρίας. Η Διεθνής Ολυμπιακή Επιτροπή (ΔΟΕ) κάλεσε για την τήρηση της Ολυμπιακής Εκεχειρίας, ώστε αθλητές από την πρώην Γιουγκοσλαβία να συμμετάσχουν στους Αγώνες της XXIII Ολυμπιάδας στη Βαρκελώνη. Πρωτοβουλίες εκεχειρίας προωθήθηκαν και τη διάρκεια των Ολυμπιακών Αγώνων του 1994, 1998 και 2000 αλλά και των χειμερινών αγώνων.

Η Διεθνής Ολυμπιακή Επιτροπή προχώρησε πρόσφατα στο να ιδρύσει το Διεθνές Ίδρυμα Ολυμπιακής Εκεχειρίας και το Διεθνές Κέντρο Ολυμπιακής Εκεχειρίας και βρίσκεται πάντα σε συνεργασία με τις εκάστοτε ελληνικές κυβερνήσεις. Το Κέντρο είναι ένας διεθνής Μη Κυβερνητικός Οργανισμός, με έδρα την Αρχαία Ολυμπία και γραφεία στην Αθήνα. Σήμερα, Πρόεδρος του Διεθνούς Κέντρου Ολυμπιακής Εκεχειρίας είναι ο πρώην πρόεδρος (2001 - 2013) της ΔΟΕ Ζακ Ρογκ και αντιπρόεδρος η Ελληνίδα πολιτικός Φάνη Πετραλιά και ο πρώην Πρωθυπουργός της Ελλάδας Γιώργος Παπανδρέου.

Στις 3 Νοεμβρίου 2003, 190 κράτη-μέλη του Οργανισμός Ηνωμένων Εθνών (ΟΗΕ), αριθμός-ρεκόρ στην ιστορία του οργανισμού, συγκηδεμόνευσαν ψήφισμα που κατέθεσε η Ελλάδα καλώντας όλα τα έθνη να συμμετάσχουν στους Ολυμπιακούς Αγώνες της Αθήνας το 2004 με 16 μέρες ειρήνης.

## Παραπομπές

## Εξωτερικοί σύνδεσμοι
* Η Ιερή Εκεχειρία 

Εκεχερια
Εκεχερια
Χέρμοντ

Στην Σκανδιναβική μυθολογία ο **Χέρμοντ** ο Γενναίος (*Hermód* ή *Hermóðr*) παρουσιάζεται ως θεός μόνο στην εξιστόρηση ενός περιστατικού, όταν  στέλνεται ως αγγελιοφόρος του Οντίν να μάθει ποια λύτρα θα ζητούσε η Χελ για να δεχτεί να επιστρέψει τον Μπαλντρ στο Άσγκαρντ. 

Ο Χέρμοντ αποκαλείται εκεί ‘γιος’ του Οντίν στα περισσότερα χειρόγραφα. Επίσης σε άλλο σημείο αποκαλείται αδερφός του Μπαλντρ. 

Σύμφωνα λοιπόν με την ιστορία ο Χέρμοντ ίππευσε το Σλέιπνιρ, το άλογο του Οντίν, για εννιά νύχτες μέσω βαθιών και σκοτεινών κοιλάδων ως την γέφυρα Γκγιουλλ, που καλυπτόταν από χρυσό. Η γέφυρα φυλασσόταν από την παρθένα Μοντγκούντ, η οποία είπε στον Χερμόντ πως ο Μπαλντρ είχε ήδη διασχίσει τη γέφυρα.

Φτάνοντας στην πύλη της Χελ ο Χέρμοντ κατέβηκε από το άλογο, έσφιξε την ζώνη της σέλας του, ανέβηκε ξανά και παρακίνησε το Σλέιπνιρ να πηδήξει την πύλη. Όταν εισήλθε στην αίθουσα της Χελ είδε τον Μπαλντρ να κάθεται στην πιο τιμημένη θέση. Ικέτευσε την Χελ να απελευθερώσει τον Μπαλντρ αναφέροντας τον θρήνο των Εσίρ. Τότε η Χελ ανακοίνωσε πως θα τον αφήσει μόνο αν όλα τα πράγματα, νεκρά ή ζωντανά, έκλαιγαν γι αυτόν . 

Ο Μπαλντρ έδωσε στον Χέρμοντ το δαχτυλίδι Ντράουπνιρ με το οποίο είχε αποτεφρωθεί για να το δώσει στον Οντίν. Η Νάννα του έδωσε δώρα και ένα λινό φόρεμα για την Φρίγκα και ένα δαχτυλίδι για τη Φούλα. Μετά από αυτά ο Χέρμοντ επέστρεψε στον πάνω κόσμο με το μήνυμά του.

## Παραπομπές


Κατηγορία:Σκανδιναβική μυθολογία
Κατηγορία:Θεότητες αγγελιοφόροι
Μαυροδένδρι Κοζάνης

Το **Μαυροδένδρι** είναι οικισμός της Δυτικής Μακεδονίας στην Περιφερειακής Ενότητας Κοζάνης.

## Γενικά στοιχεία
Το Μαυροδένδρι βρίσκεται σε υψόμετρο 710 μέτρα, νοτιοδυτικά του λιγνιτωρυχείου Πτολεμαΐδας σε απόσταση περίπου 10 χλμ. βόρεια της Κοζάνης. Βόρεια του χωριού είναι η Ποντοκώμη και νοτιοανατολικά το Δρέπανο ενώ βορειοανατολικά του περνάει ο Α/Δ Κοζάνης - Πτολεμαΐδας. Γνωστό από τα χρόνια της τουρκοκρατίας ως *Κάραγατς* (Μαύρο Δένδρο), με την ανταλλαγή των πληθυσμών το 1923, έγινε τόπος εγκατάστασης πολλών προσφυγικών οικογενειών ποντιακής κυρίως καταγωγής αλλά και από άλλες περιοχές της Μικράς Ασίας. Περιοχή εκτεθειμένη στους βόρειους ανέμους με αποτέλεσμα πολύ ψυχρό κλίμα και πολύ χαμηλές θερμοκρασίες την περίοδο του χειμώνα. 

Σύμφωνα με την απογραφή του 2021 έχει 661 κατοίκους ενώ με αυτήν του 2011 αριθμούσε 1.059. Σήμερα παρουσιάζει πολιτιστική δραστηριότητα με σκοπό τη διαφύλαξη και την προβολή των ποντιακών εθίμων. Αξιόλογη φυσική ομορφιά αποτελεί η τεχνητή λίμνη που έχει δημιουργηθεί σε ανενεργό λατομείο σε απόσταση 7 χλμ. από την Κοζάνη. Την Καθαρά Δευτέρα κάθε χρόνο εορτάζονται τα κούλουμα με μεγάλη προσέλευση κόσμου στο δάσος βελανιδιάς βορειοδυτικά του οικισμού, όπου προσφέρεται παραδοσιακή φασολάδα.

Είναι επίσης γνωστό για το *Κέντρο Εκπαίδευσης Νεοσυλλέκτων* (523 Τάγμα Πεζικού) του Στρατού Ξηράς που λειτουργεί στο εκεί στρατόπεδο. 

Το Μαυροδένδρι είχε μια ποδοσφαιρική ομάδα, τον Οδυσσέα Μαυροδενδρίου.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Χέιμνταλ

Ο **Χέιμνταλ** (**Heimdallr**, το πρόθεμα *Heim*- σημαίνει κόσμος και το επίθεμα –*dallr* είναι αβέβαιης προέλευσης, ίσως σημαίνει πόλος, ίσως φωτεινός) είναι ένας από τους θεούς της Σκανδιναβικής μυθολογίας. Είναι ο φύλακας των θεών και σε περίπτωση κινδύνου θα φυσήξει στο Γκγιάλλαρχορν. Οι αισθήσεις του είναι τόσο οξείες που μπορεί να ακούσει το γρασίδι να αναπτύσσεται και μπορεί να δει μέχρι το τέλος του κόσμου. Κοιμάται πολύ λίγο και φυλάει καθημερινά την Γέφυρα Μπιφρόστ. 

Ήταν ο γιος εννέα διαφορετικών μητέρων (πιθανόν των εννέα κορών του Έγκιρ) και ονομαζόταν ο Λευκός Θεός. 

Σύμφωνα με το πεπρωμένο του ο Χέιμνταλ θα είναι ο τελευταίος από τους θεούς που θα πεθάνει στο Ράγκναροκ όταν θα αλληλοσκοτωθεί με τον Λόκι.

Κατηγορία:Σκανδιναβική μυθολογία
Χούλντρα

Στη Σκανδιναβική λαϊκή παράδοση η **χούλντρα** (*huldra*, Νορβηγική λέξη με ρίζα τη λέξη καλυμμένος ή μυστικός) ή **σκόγκσρα/σκόγκσφρου** (*skogsrå ή skogsfru*, σουηδική λέξη που σημαίνει «κυρία του δάσους») ή **Ταλλεμάγια** (*Tallemaja*), είναι ένα σαγηνευτικό πλάσμα του δάσους. Αν τη δεις από μπροστά είναι μια εκπληκτικά όμορφη, συχνά γυμνή γυναίκα με μακρυά καστανοκόκκινα μαλλιά, αλλά αν τη δεις από πίσω είναι κούφια σαν τον κορμό γέρικου δέντρου. Στη Νορβηγία έχει ουρά αγελάδας, το ίδιο και στη Σουηδία όπου άλλες φορές έχει ουρά αλεπούς. Η χούλντρα δελεάζει τους άντρες να περπατήσουν μες στο δάσος και να κάνουν σεξ μαζί της. Αν ικανοποιηθεί μπορεί να δώσει κάποιο δώρο στον άντρα. Η σχέση όμως αυτή μπορεί να επιφέρει και τρέλα. Σύμφωνα με μια πιο θετική πλευρά μπορεί να προσφέρει καλό κυνήγι, πράγμα που μάλλον ήταν και η πρωταρχική της λειτουργία. Ένα φύσημα από χούλντρα στην οπή του τουφεκιού κυνηγού έφερε ως αποτέλεσμα το όπλο αυτό να μην αστοχήσει ποτέ πια.

Επίσης η Χούλντρα ήταν καλή με τους καρβουνιάρηδες που ήθελαν να αναπαυτούν. Πρόσεχε τα κάρβουνα όταν ο καρβουνιάρης κοιμόταν και αν κάτι πήγαινε στραβά χτυπούσε την πόρτα και τον ξύπναγε. Σε αντάλλαγμα ο καρβουνιάρης έπρεπε να μοιραστεί τις προμήθειές του μαζί της, αφήνοντάς τις σε συγκεκριμένο σημείο. Γενικά η χούλντρα μπορεί να ήταν πολύ καλή, ιδιαίτερα αν τύχαινε σεβασμού. 

Αντίθετα με τα παραπάνω η χούλντρα δεν είναι αρεστή από τον Σκανδιναβό θεό Οντίν, του οποίου η κύρια ασχολία μετά την εισαγωγή του Χριστιανισμού στη Σκανδιναβία ήταν να κυνηγάει και να σκοτώνει όσες περισσότερες χούλντρα ήταν δυνατόν. Η αιτιολογία για την αντιπάθεια αυτή δεν εξηγείται ποτέ καθαρά.

Κατηγορία:Σκανδιναβική μυθολογία
Κατηγορία:Γερμανικός παγανισμός
Κατηγορία:Θεότητες
Κβάσιρ

Στην Σκανδιναβική μυθολογία ο **Κβάσιρ** (*Kvasir*) δημιουργήθηκε από το σάλιο όλων των θεών και έτσι είναι ο πιο σοφός από τους Βανίρ. Σύντομα όμως δολοφονήθηκε από τους Φγιάλαρ και Γκάλαρ, δύο νάνους αδέρφια στην σπηλιά τους. Ανακάτευσαν το αίμα του με μέλι και το διατήρησαν. Το αίμα μετατράπηκε σε μαγικό ρόφημα, το υδρόμελι των ποιητών, ένα υδρόμελι που ενέπνεε τους ποιητές. 

Το μείγμα κατέληξε μετά από περιπέτειες στα χέρια του γίγαντα Σούττουνγκρ από τον οποίο τελικά κατάφερε να το αποσπάσει ο Οντίν. Έτσι ο Οντίν δίνει τώρα το ρόφημα του Σουττουνγκρ, που ονομάζεται ‘Ρόφημα της Ποίησης’ στους Εσίρ, στις Βαλκυρίες για να αναζωογονούν τους νεκρούς ήρωες κατά την άφιξή τους στη Βαλχάλλα και σε όλους όσοι έχουν την ικανότητα να συνθέτουν.

## Παραπομπές


Κατηγορία:Σκανδιναβική μυθολογία
Κατηγορία:Θεότητες της σοφίας
Λάγκα

Η **Λάγκα** (*Laga*) είναι θεά των πηγαδιών και των πηγών στη σκανδιναβική μυθολογία. Κατοικεί σε ένα ασημένιο παλάτι, από το οποίο ρέουν τα νερά της γης. 

Φέρεται να είχε φιλικές σχέσεις με τον Όντιν, ο οποίος φέρεται να την επισκέπτεται καθημερινά προκειμένου να κάνει το μπάνιο του εκεί.

## Παραπομπές


Κατηγορία:Σκανδιναβική μυθολογία
Λοφν

Στη Σκανδιναβική μυθολογία η **Λοφν** (*Lofn*) είναι μία από τις Ασύνγιουρ. Σύντομη αναφορά στο όνομά της γίνεται στην Έντα του Σνόρρι Στούρλουσον. 

:*Átta Lofn, hon er svá mild ok góð til áheita at hon fær leyfi af Alföðr eða Frigg til manna samgangs, kvenna ok karla, þótt áðr sé bannat eða þvertekit. Fyrir því er af hennar nafni lof kallat, ok svá þat er lofat er mjök af mönnum*.

:"Η όγδοη είναι η Λοφν. Είναι τόσο ευγενική και καλή να την επικαλεστείς που έχει άδεια από τον πατέρα όλων και την Φρίγκα να ενώνει άντρες και γυναίκες για τους οποίους ο γάμος ήταν απαγορευμένος ή αφορισμένος. Από το όνομά της προέρχεται η λέξη «άδεια» επίσης ότι επαινείται πολύ από τους άντρες."

Δεν είναι ξεκάθαρο αν ποτέ η Λοφν ήταν μια μείζων θεά. Είναι πιθανόν να ήταν απλά άλλη μια ονομασία για την Φρέγια.

Κατηγορία:Σκανδιναβική μυθολογία
Κατηγορία:Θεότητες της αγάπης, του έρωτα και της λαγνείας
Κατηγορία:γερμανικός παγανισμός
Μίμινγκ

Στη Σκανδιναβική μυθολογία ο **Μίμινγκ** (*Miming*) ήταν ένα τρολλ που κατοικούσε στα δάση. Ήταν γιος του Χόθμπροντ και θετός γιος του Γκέβαρ. 

Σε μία Τευτονική εκδοχή του μύθου του θανάτου του Μπαλντρ, το ξίφος του Μίμινγκ είναι αυτό που χρησιμοποιεί ο Χόντουρ για να σκοτώσει τον Μπαλντρ. Σε αυτή την εκδοχή ο Χόντουρ δεν είναι τυφλός αλλά μια φυσικά ικανή φιγούρα. 

Το ξίφος του Μίμινγκ λέγεται πως σφυρηλατήθηκε από τον Γουέιλαντ, τον θεό της σιδηρουργίας, για τον γιό του Χέιμε.

Κατηγορία:Σκανδιναβική μυθολογία
Ότταρ

Ο **Ότταρ**, γνωστός επίσης και ως **Ότταρ ο Απλός**, ήταν ένας προστατευόμενος της Φρέγια. Σε μία ιστορία η Φρέγια τον έκρυψε μεταμορφώνοντάς τον στο αγριογούρουνο Χιλντισβίν (*Hildisvín*), το Γουρούνι της Μάχης, το οποίο ίππευε στις μάχες. Το αγριογούρουνο ήταν ένα σύμβολο της χάρης και της προστασίας της Φρέγια τόσο στη μάχη όσο και σε θέματα γονιμότητας. *Ότταρ* είναι και το όνομα ενός νάνου. 

Οτταρ